พอดีกินยาคุมฉุกเฉินหมดแล้วประจำเดือนมานานกว่าปกติควรไปหามั้ยคะ ปกติประจำเดือนมาแค่3-4วัน แต่นี้มาได้6-7วันแล้วยังไม่มีวี่แววว่าจะหยุดไหลเลยควรทำยังไงคะคุน แล้วมีโอกาสที่ว่าจะท้องมั้ยคะ
สวัดสีครับ ยาคุมกำเนิดฉุกเฉินนั้นทำงานโดยจะยับยั้งหรือชะลอการตกไข่ จึงอาจมีผลข้างเคียงกับรอบเดือน และมีอาการอื่นๆได้ดังนี้ครับ1. วิงเวียนศีรษะ หน้ามือ2. รอบเดือนมาช้า หรือ มาก่อนกำหนด หรือ มากระปิดกระปอย3. อ่อนเพลีย เมื่อยล้า4. ปวดท้องจากประวัติ จะเห็นได้ว่าประจำเดือนมามากหลังการรับประทานยาคุมกำเนิดฉุกเฉิน จึงเป็นไปได้ว่าอาจเป็นผลข้างเคียงที่ทำให้ฮอร์โมนไม่สมดุล แต่กระนั้น การที่มีประจำเดือนมามาก ก็อาจเกิดได้จากสาเหตุอื่นด้วยครับ เช่น1. ฮอร์โมนไม่สมดุล เช่น มีการใช้ยาคุมกำเนิด2. ภาวะแทรกซ้อนจากการตั้งครรภ์3. โรคติดเชื้อทางเพศสัมพันธ์4. เนื้องอกในมดลูกด้วยเหตุนี้ หากยังมีประจำเดือนมามากและไม่มีวี่แววว่าจะหยุด จึงควรให้นรีเวชตรวจและรักษาเพิ่มเติมครับอย่างไรก็ดี ไม่ควรใช้ยาคุมฉุกเฉินเป็นประจำ เนื่องจากมันจะไปรบกวนระบบของรอบเดือน ทำให้รอบเดือนผิดปกติดังกล่าว นอกจากนี้ ยาคุมฉุกเฉินแม้จะกินในช่วง 72 ชั่วโมงแรกที่มีเพศสัมพันธ์ ก็ยังมีโอกาสตั้งครรภ์ได้อยู่ถึง 3% และยังไม่สามารถป้องกันโรคติดต่อทางเพศสัมพันธ์ได้ครับหากต้องการคุมกำเนิดอย่างปลอดภัย แนะนำให้ใช้ยาคุมกำเนิดแบบแผง จะมีประสิทธิภาพมากกว่าครับ และจะทำให้รอบเดือนมาปกติขึ้นด้วย นอกจากนี้ ควรใช้ถุงยางอนามัยในการป้องกัน เพื่อไม่ให้เสี่ยงกับโรคทางเพศสัมพันธ์อื่นๆครับ